PRESSEMELDING 29-03-2022

# engcons nye markvibrator øker effektiviteten og reduserer risikoen for personskader

**Som et ytterligere skritt for å gjøre gravemaskinen til en redskapsbærer, lanseres det nå en nyutviklet markvibrator for gravemaskiner i størrelsen 12–26 tonn. Markvibratoren PC6000 er beregnet for å brukes under en tiltrotator, noe som øker gravemaskinens effektivitet og reduserer risikoen for personskader.**

Det blir mer og mer vanlig å bruke en markvibrator på gravemaskinen til massekomprimering. Dette gjør at man kan redusere antallet maskiner/redskaper og oppnå økt sikkerhet, da man ikke trenger medhjelpere i grøfter som kan rase som en følge av vibrasjonene. Man trenger ikke løfte hånddrevne vibratorer med kjetting eller løftestropp. Dette øker sikkerheten betydelig på arbeidsplassen, et område som ligger engcon varmt om hjertet. Dessuten blir arbeidsområdet større, da man kan rotere og vinkle markvibratoren slik at den følger underlaget.

– Ja, nå øker vi gravemaskinens fleksibilitet, da gravemaskinføreren kan tilte og rotere markvibratoren. Nå kan du blant annet komprimere i skråninger og rundt brønner og kummer, uten hele tiden å måtte endre maskinens posisjon. Dette betyr at gravemaskinen kan gjøre flere typer jobber, sier Johan Johansson, konstruktør og prosjektleder for den nye markvibratoren.

**Sparer tid, penger og øker sikkerheten**I likhet med andre hydrauliske redskaper fra engcon er EC-Oil automatisk hurtigkoblingssystem standard på den nye markvibratoren PC6000, noe som er enda et skritt i arbeidet med å utvikle redskaper med automatisk hurtigkoblingssystem.

– Hydraulikken kobles automatisk med EC-Oil, noe som betyr at føreren sparer tid og penger samt øker sikkerheten ved at han eller hun ikke trenger å gå ut for å koble skitne og kranglete koblinger manuelt. I regn, kulde og snø øker det komforten betydelig, sier Johan Johansson.

**Fordeler med engcon PC6000 markvibrator for gravemaskiner:**

* EC-Oil automatisk hurtigkoblingssystem er standard, noe som betyr at føreren kan koble markvibratoren og dens hydraulikk uten å måtte forlate førerhuset.
* Lavt strømningsbehov gjør at PC6000 kan drives via tiltrotatorens tilleggshydraulikk.
* I kombinasjon med tiltrotator får man bedre tilkomst, og det blir lettere å utføre ulike typer jobber.
* Ingen medhjelpere i grøften minimerer risikoen for personskader som kan oppstå hvis grøfteveggene raser på grunn av vibrasjonene.
* Ingen løfting av hånddrevne markvibratorer som kan falle ned på eller svinge inn i folk eller gjenstander.
* Færre slanger som kan gå i stykker og slites siden det ikke kreves lekkasjeoljeledning.
* Skrubar grind gjør det enkelt å bytte til et annet festesystem.

**Tekniske data PC6000:**

Bredde [mm]: 720

Høyde ekskl. innfesting [mm]: 508

Lengde [mm]: 1065

Vekt ekskl. innfesting [kg]: 560

Anbefalt hydraulikkstrøm fra [l/min]: 55

Pakkeareal [m²]: 0,44

Pakkekraft [kN]: 60

Maks. hydraulikktrykk [bar]: 220

Maks. anbefalt trykk i returledning [bar]: 20

Serieproduksjon skal etter planen starte høsten 2022.

**Hvis du ønsker mer informasjon, kan du kontakte:**
Sten Strömgren, engcon Group | sten.stromgren@engcon.se | +46 [0]70 529 96 32

**engcon** er den ledende globale leverandøren av tiltrotatorer og tilhørende redskaper som øker gravemaskinens effektivitet, fleksibilitet, lønnsomhet og sikkerhet. Med kunnskap, engasjement og høyt servicenivå skaper engcons drøyt 400 medarbeidere suksess for sine kunder. engcon ble grunnlagt i 1990, har hovedkontor i Strömsund i Sverige og betjener markedet via 13 lokale salgsselskaper og et etablert nettverk av forhandlere rundt om i verden. Selskapet hadde en netto omsetning på ca. 1,5 milliarder svenske kroner i 2021.

[www.engcon.com](https://engcon.com/no_no.html)